ΚΑΝΟΝΙΣΜΟΣ (ΕΚ) αριθ. 557/94 ΤΗΣ ΕΠΙΤΡΟΠΗΣ της 14ης Μαρτίου 1994 για μεταβατικό μέτρο όσον αφορά την ολική οξύτητα οίνων που παράγονται στην Ισπανία και την Πορτογαλία και διατίθενται προς κατανάλωση στην αγορά των κρατών μελών για το 1994

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Ισπανίας και της Πορτογαλίας (1), και ιδίως το άρθρο 90, του οποίου η περίοδος εφαρμογής παρατάθηκε έως τις 31 Δεκεμβρίου 1994 από τον κανονισμό (ΕΟΚ) αριθ. 4007/87 του Συμβουλίου (2), όπως τροποποιήθηκε τελευταία από τον κανονισμό (ΕΚ) αριθ. 370/94 (3),

Εκτιμώντας:

ότι ένας επιτραπέζιος οίνος πρέπει να έχει ολική οξύτητα εκφρασμένη σε τρυγικό οξύ κατώτερη από 4,5 γραμμάρια ανά λίτρο, σύμφωνα με το σημείο 13 του παραρτήματος Ι του κανονισμού (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (4), όπως τροποποιήθηκε τελευταία από τον κανονισμό (ΕΟΚ) αριθ. 1566/93 (3)- ότι το άρθρο 127 της πράξης προσχώρησης της Ισπανίας και της Πορτογαλίας προβλέπει ότι, έως τις 31 Δεκεμβρίου 1990, οι επιτραπέζιοι οίνοι που παράγονται στην Ισπανία και διατίθενται προς κατανάλωση στην αγορά αυτού του κράτους μέλους μπορούν να έχουν ολική οξύτητα όχι κατώτερη από 3,5 γραμμάρια ανά λίτρο- ότι οι συνθήκες που δικαιολόγησαν τη δυνατότητα αυτή συνδέονται, πλέον των κλιματικών συνθηκών, με τη διάρθρωση της αμπελοκαλλιέργειας της οποίας η εξέλιξη είναι σχετικά βραδεία- ότι οι ίδιες συνθήκες δικαιολογούν την επέκταση του μέτρου αυτού στην Πορτογαλία-

ότι πρέπει να αποφευχθεί ανισσοροπία της αγοράς των επιτραπέζιων οίνων στην Ισπανία και την Πορτογαλία και ότι γι' αυτό πρέπει να προβλεφθεί παρέκκλιση για τις περιοχές αυτές όσον αφορά την περιεκτικότητα σε ολική οξύτητα για τους επιτραπέζιους οίνους που παράγονται και διατίθενται στην κατανάλωση στο έδαφός τους- ότι αποφασίσθηκε παρέκκλιση από τον κανονισμό (ΕΟΚ) αριθ. 287/93 της Επιτροπής (6), έως τις 31 Δεκεμβρίου 1993- ότι, για τους ίδιους λόγους, πρέπει να παραταθεί η παρέκκλιση αυτή και να περιοριστεί η ισχύς της έως τις 31 Δεκεμβρίου 1994-

ότι πρέπει να προβλεφθεί προοδευτική προσέγγιση προς την ολική οξύτητα των επιτραπέζιων οίνων των άλλων κρατών μελών και, για το λόγο αυτό, είναι χρήσιμο και επαρκές να περιορισθεί η παρέκκλιση του μέρους Β της περιοχής 6 και της περιοχής 7 που προβλέπονται στο άρθρο 1 του κανονισμού (ΕΟΚ) αριθ. 129/93 της Επιτροπής (7)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Έως τις 31 Δεκεμβρίου 1994, οι επιτραπέζιοι οίνοι που παράγονται στο μέρος Β της περιοχής 6 καθώς και της περιοχής 7, που αναφέρονται στο άρθρο 1 του κανονισμού (ΕΟΚ) αριθ. 129/93, και διατίθενται προς κατανάλωση στην αγορά της Ισπανίας και της Πορτογαλίας, μπορούν να έχουν ολική οξύτητα όχι κατώτερη από 3,5 γραμμάρια ανά λίτρο, εκφρασμένη σε τρυγικό οξύ.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Μαρτίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 302 της 15. 11. 1985, σ. 9.

(2) ΕΕ αριθ. L 378 της 31. 12. 1987, σ. 1.

(3) ΕΕ αριθ. L 48 της 19. 2. 1994, σ. 9.

(4) ΕΕ αριθ. L 84 της 27. 3. 1987, σ. 1.

(5) ΕΕ αριθ. L 154 της 25. 6. 1993, σ. 39.

(6) ΕΕ αριθ. L 34 της 10. 2. 1993, σ. 8.

(7) ΕΕ αριθ. L 18 της 27. 1. 1993, σ. 10.